Pekka Tiainen

Pekka Tapio Tiainen (s. 3. elokuuta 1951 Helsinki)Heiki Kotilainen: Viimeinen leninisti Pekka Tiainen (Helsingin Sanomat 24.11.1993) on suomalainen tutkija ja virkamies. Tiainen työskentelee työ- ja elinkeinoministeriössä neuvottelevana virkamiehenä. Koulutukseltaan hän on valtiotieteiden tohtori.

Tiainen on ollut muun muassa Kommunistisen työväenpuolueen,Jyrkän linjan kommunistit vaativat "aitoa sosialismia". KTP aikoo asettaa kymmeniä ehdokkaita vaaleihin (Helsingin Sanomat 4.6.1990) Suomen TyöväenpuolueenHallitus 2009-2010(Suomen Työväenpuolue 2010)  ja EU:n vastaisen kansanrintaman (EUVKr) varapuheenjohtaja, Vantaan kaupunginvaltuuston jäsen ja presidenttiehdokas vaaleissa 1994.Satu-Maaria Natunen: Presidentinvaaleihin ehkä vielä kerran (Helsingin Sanomat 3.8.2001) Hän toimi vuosina 2002–2007 Työpoliittisen Aikakauskirjan päätoimittajana.

Poliittinen ura
SKP:stä KTP:hen
Tiainen kiinnostui marxismista 1960-luvun lopussa Vietnamin sodan vastaisen liikehdinnän myötä. Yliopistoon mentyään hän liittyi Akateemiseen sosialistiseuraan ja hieman myöhemmin (1971) Suomen kommunistiseen puolueeseen, Viiskulman osastoon. Hän lukeutui SKP:n sisäiseen oppositioon eli taistolaisiin.Matti Virtanen: Kävisikö kommunisti presidentiksi Ktp arvosteli Gorbatshovin markkinaintoilua (Helsingin Sanomat 26.4.1992) Tiaisella oli luottamustehtäviä puolueen paikallis- ja piirijärjestöissä. Kun oppositio erotettiin puolueesta, Tiainen valittiin SKP:n järjestöjen keskuskomitean varajäseneksi keväällä 1986,SKP:n järjestöjen edustajien kokous 26.–27.4.1986 (SKP:n järjestöt 1986), s. 88. mutta hän ei toiminut puolueessa. Vuonna 1988 Tiainen oli perustamassa Kommunistista työväenpuoluetta.

Keväällä 1992 KTP päätti asettaa Tiaisen ehdokkaaksi vuoden 1994 presidentinvaaliin.Pekka Tiaisesta kommunistien presidenttiehdokas (Helsingin Sanomat 8.6.1992) Eduskunnan ulkopuolisena puolueena KTP:n oli kerättävä 20 000 nimeä valitsijayhdistyksen perustamiseksi. Projekti toteutettiin EY:n vastaisen kansanrintaman tunnusten alla. Kampanjan keskeisin teema oli Suomen EU-jäsenyyden vastustaminen,Matti Kalliokoski: Pekka Tiaisella 20000 nimeä. Kommunistinen työväenpuolue valmis presidentinvaaleihin (Helsingin Sanomat 18.6.1993) sekä ulkopolitiikassa puolueettomuus suurvaltojen eturistiriidoissa. Allekirjoituksia tuli 25 000. Tiainen sai 7 320 ääntä (0,2 %) ja hän jäi viimeiseksi yhdentoista ehdokkaan joukossa.

Tiainen oli Vantaan kaupunginvaltuustossa vuosina 1985–1992. Vaaleissa 1988 hänet valittiin Demokraattisen Vaihtoehdon listalta. Tiainen tuli tunnetuksi Länsimäen kaupunginosa-aktivistina, ja valtuustossa hän puolusti alueen palveluita kiivaasti. Syyskuussa 1990 Tiainen jäi Kommunistien ja demokraattien ryhmän ainoaksi valtuutetuksi, kun ryhmän toinen jäsen siirtyi Vasemmistoliittoon.Vasemmistoliiton valtuustoryhmä kasvoi Vantaalla (Helsingin Sanomat 4.9.1990) Tiainen ei pystynyt uusimaan paikkaa KTP:n listalta. Kunnallisvaaleissa 2000 hän jäi tosin vain 15 äänen päähän Helsingin valtuustopaikastaKtp:n valtuustopaikka jäi 15 äänen päähän (Helsingin Sanomat 27.10.2000). Tiainen istui Elannon valtuustossa KTP:n listalta valittuna vuodet 1991–2003.

Suomen Työväenpuolue
Tiainen vastusti EU:ta KTP:n tavoin. Hän ei kuitenkaan ollut samaa mieltä puolueen eurovaaliboikotista. Vuoden 1999 vaaleissa KTP:n johtoon kuulunut Tiainen asettui ehdolle SKP:n listalla. KTP tuomitsi menettelyn.Kommunistinen työväenpuolue: Älkää äänestäkö (Helsingin Sanomat 7.6.1999) Keväällä 2002 Tiainen erotettiin puolueesta yhdessä Helsingin piirijärjestön ja muutaman muun jäsenen kanssa.KTP:n näköalattomuus (Tiedonantaja ?.4.2002) Toimenpiteen syynä oli osallistuminen Muutosvoimat Suomi -yhteistyöpuolueeseen, joka keräsi EU:n vastustajia oikeistosta vasemmistoon. Hän oli muutosvoimien ehdokkaana eduskuntavaaleissa 2003Ehdokkaat / Helsinki (Oikeusministeriö 14.3.2003). Kunnallisvaaleissa 2004 Tiainen oli Asukkaiden Helsinki (VEV) -listalla.Ehdokkaat / Helsinki (Oikeusministeriö 24.10.2004)

Vuoden 2006 vappupuheessaan Tiainen otti esille uuden SKDL:n kaltaisen yhteisrintaman, Suomen Työväenpuolueen, perustamisen.Pekka Tiainen: Yhteistyön ja yhteisrintaman rakentaminen on avainkysymys Helsingin Työväen Vappumarssiyhdistyksen vapputilaisuus 1.5.2006 (Kansanvalta-työryhmän blogi) Tiainen valittiin STP:n varapuheenjohtajaksi puolueen järjestäytymiskokouksessa 17. syyskuuta 2006.Suomen Työväenpuolue STP rp. asettaa koko maassa ehdokkaat maaliskuun eduskuntavaaleihin  (STP:n lehdistötiedote 19.9.2006) Hän oli STP:n ehdokkaana eduskuntavaaleissa 2007http://tulospalvelu.vaalit.fi/E2007/s/tulos/ehdvptulos_helsinkivp.html Helsinki / Ehdokaskohtaiset tulokset] Oikeusministeriö 21.3.2007 ja 2011Ehdokkaiden äänet / Helsingin vaalipiiri Oikeusministeriö 13.5.2011, europarlamenttivaaleissa 2009Ehdokkaiden äänet Oikeusministeriö 10.6.2009 sekä kunnallisvaaleissa 2008Helsinki / Ehdokaskohtaiset tulokset Oikeusministeriö 31.10.2008 ja 2012Ehdokkaiden äänet / Helsinki Oikeusministeriö 14.6.2013. Vuoden 2021 kunnallisvaaleissa Tiainen oli Helsingissä oman valitsijayhdistyksensä ehdokkaana ja sai 11 ääntä.Kuntavaalit 2021: Helsinki: Tulokset puolueittain ja yhteislistoittain Oikeusministeriö. Viitattu 18.6.2021.

Työ ja opinnot
Päästyään ylioppilaaksi Savonlinnan lyseosta vuonna 1970 Tiainen ryhtyi opiskelemaan kansantaloustiedettä Helsingin yliopistossa. Hän valmistui valtiotieteen kandidaatiksi 1978, -lisensiaatiksi 1983 ja -tohtoriksi 1994. Tiaisen väitöskirjan otsikko oli Taloudellisen kasvun tekijät Suomessa. Työvoiman, pääoman ja kokonaistuottavuuden osuus vuosina 1900–1990.

Tiainen työskenteli tutkijana sosiaali- ja terveysministeriössä (1978–1979), Kansallis-Osake-Pankissa (1979–1980) ja sisäasiainministeriön ympäristönsuojeluosastolla (1980–1982). Vuonna 1982 Tiainen palkattiin työministeriön erikoistutkijaksi. Hän on ollut ministeriön neuvotteleva virkamies vuodesta 1999.

Tiainen on sotilasarvoltaan reservin luutnantti.

Yksityiselämä
Tiainen syntyi Helsingissä, mutta vuonna 1956 perhe muutti Savonlinnaan. Tiaisen isä oli pitkään Savonlinnan Puhelinyhdistyksen toimitusjohtajana pitkään työskennellyt Unto Tiainen (1921-1986). Hän oli myös kokoomuksen kaupunginvaltuutettu. Äiti työskenteli sairaanhoitajana. Perheeseen kuului myös kaksi sisarusta.Missä ovat ehdokkaiden sukujuuret? (Helsingin Sanomat 24.12.1993)

Tiainen erosi kirkosta vuonna 1969. Tiainen on ollut naimisissa vuodesta 1976 ja eronnut 1995. Hänellä on kaksi lasta. Tiainen harrastaa muun muassa shakkia ja juoksemista. Hän on toiminut sijoittajana ja ollut julkisuudessa noin 1,2 miljoonan euron ulosottovelkojensa vuoksi.MTV3: Korkealla virkamiehellä yli miljoonan ulosottovelat – piinannut viranomaisia valituksillaan vuosia 

 Lähteet 

Luokka:Suomalaiset taloustieteilijät
Luokka:Demokraattisessa Vaihtoehdossa vaikuttaneet henkilöt
Luokka:Kommunistinen työväenpuolue
Luokka:SKP:ssä (1918–1990) vaikuttaneet henkilöt
Luokka:Suomen Työväenpuolue (2006)
Luokka:Vuonna 1951 syntyneet
Luokka:Elävät henkilöt
Luokka:Vantaan kaupunginvaltuutetut